RATIO VITAE. 05 
sedentia, numne viderem an et quomodo escam 
sumerent, nil autem vidi nisi quod haec animal- 
cula, assiduitate quadam et cupiditate singulari, 
pollen ore perscrutarent; suspicor tamen, hoc pol- 
len, aut potius nectar florum, eis nutrimento esse. 
Fabricius quoque, (in Generibus Insect. pag. 114) 
dicit, imagines Ichneumonum victum e nectare flo- 
rum haurire. Nunquam Ichneumones alia insecta 
aut larvas aut araneas etc. devorare aut persequi, 
nedum eas agitare, vidi, sed potius semper cum 
alis insectis, haud raro viginti et plures in una 
eademque umbella, socialiter et pacatissime coha- 
bitare; mihi itaque persuasum est, omnes aucto- 
res, qui narrant, se Ichneumones alia insecta de- 
vorare vidisse, haud Ichneumones sed Spheges 
ante oculos habuisse. Nunquam etiam Ichneumo- 
nem mordere vidi; si vero feminae speciei alicujus 
digitis prehenduntur, statim abdomen deorsum 
curvant, simulque terebra e vaginis se exserit et, 
commotionibus vehementibus et acceleratis versus 
digitum directa, pungere minatur, quod tamen 
perraro successit. Cum vero terebra cutem pene- 
irat, dolor excitatus, ut experientia me ipsum 
docuit, acutus quidem est, sed momentaneus; in- 
deque persuasum me habeo, nullum humorem 
acrem per terebram in vulnus effundi. $Si haec 
insecta larvas investigant atque aggrediuntur, hoc 
fit non escae causa, sed ad ova eis imponenda. 
Vero etiam in nymphas insectorum et in ova ara- 
nearum, seu forsan in coactile densum sericeum, 
quo quaedam araneae ova sua obducunt, Ichneu- 
